**Súkromná obchodná akadémia PROFI-KAMO**

**Dudvážska 6, 821 07 Bratislava**



**Vnútorný školský predpis**

**Školského podporného tímu**

(„ďalej len “podporný tím“)

Platnosť vnútorného školského predpisu od: 01.09.2024

**Čl. I**

**Všeobecné ustanovenia**

Riaditeľ Súkromnej obchodnej akadémie PROFI-KAMO vydáva tento vnútorný školský predpis o podpornom tíme s cieľom zabezpečiť v škole komplexný systém prevencie, postupov a spolupráce zainteresovaných pedagogických a odborných zamestnancov pri riešení problémov.

**Čl. II**

**Úvodné ustanovenia**

1. Podporný tím je tím odborníkov, ktorí sú prítomní priamo v škole a aktívne sa podieľajú na tvorbe kultúry školy, pracujú nielen so žiakmi, ale aj s učiteľmi, rodičmi a nastavujú systematické procesy.

2. Členmi podporného tímu sú: výchovná (kariérna) poradkyňa, ktorá je zároveň koordinátorka pre protidrogovú prevenciu a liečebný pedagóg.

3.Školský podporný tím je súčasťou širšieho vedenia školy a zároveň odborným a poradným orgánom riaditeľa školy v kľúčových oblastiach výchovy a vzdelávania všetkých žiakov.

**Čl. III**

**Činnosť podporného tímu**

1. Kariérny poradca pomáha predovšetkým zosúladiť IVP žiaka s jeho ďalším kariérnym smerovaním.

Na tejto úrovni v rámci prevencie aktívne pôsobí liečebná pedagogička a výchovná poradkyňa teda koordinátorka pre protidrogovú prevenciu, a to podpornými programami, aktivitami,– v úzkej spolupráci s triednymi učiteľmi a v prípade potreby aj poskytovať súčinnosť zariadeniam poradenstva a prevencie, s ktorými škola spolupracuje, a ďalším externým subjektom: Centrum poradenstva a prevencie Nevädzová 7 (pri podpore žiakov a ich zákonných zástupcov v oblasti výchovy a vzdelávania.

 2. Poskytovať odbornú starostlivosť (poradenstvo, individuálne a skupinové intervencie) nielen žiakom so špeciálnymi výchovno-vzdelávacími potrebami, ktorí školu navštevujú všetkým žiakom školy so zreteľom na ich individuálne výchovno-vzdelávacie potreby a limity. Spolupodieľať sa na vytváraní a aktualizácii individuálnych vzdelávacích programov žiakov.

 3. Poskytovať poradenstvo a metodickú podporu v oblasti výchovy a vzdelávania zákonným zástupcom a rodinám.

4. Realizovať intervíziu, supervíziu, vzdelávanie tímu podľa individuálnych potrieb.

5.Spolupodieľať sa na realizácii skupinových aktivít zameraných na propagáciu zdravého životného štýlu a zmysluplného trávenia voľného času.

**Čl. IV**

**Aktéri systému podpory**

1. Zástupca riaditeľa školy – podporný a ochranný orgán podporného tímu. Schvaľuje rámcovú činnosť a smerovanie tímu v súlade so zákonom, disponuje stručným prehľadom činnosti tímu a členov. Vytvára podmienky pre ich činnosť, dôrazne však zachováva systém subsidiarity a všetko, čo súvisí s hlavnými úlohami tímu prenecháva svojmu tímu, posúva riešenia situácii na tím, vedie k zachovávaniu postupnosti a vracia prípad na riešenie tímu v prípade, že rodičia alebo iné zložky obchádzajú podporný tím. Nezasahuje do činnosti a práce odborníkov, ale je k ním blízko, keď treba podporiť, pomôcť, zabezpečiť.

2. Podporný tím - zložený z odborníkov. Z dôvodu úzkej komplexnosti, efektivity a rýchlosti ho koordinuje jeden z členov tímu. Plní úlohu koordinátora tímu. Nemá rozhodné slovo v tíme. Vykonáva tie činnosti, na ktoré sa tím dohodne. Podporný tím je rozmanitý v činnostiach. V bežných činnostiach fungujú členovia tímu samostatne a vykonávajú činnosti, ktoré má každý v svojej náplni. Podporný tím pravidelne zasadá aspoň raz mesačne a preberá svoje úlohy a činnosti, hodnotí a plánuje. V rámci podporného tímu V rámci tímu je možné zdieľať informácie, ktoré nie sú výslovne klientom určené ako dôverné. Všeobecne známe informácie a supervízne podklady členovia zdieľajú aj pre efektívnejšiu činnosť.

3. Výchovný (kariérny) poradca, ktorý je zároveň koordinátorka pre protidrogovú prevenciu – vykonáva poradenstvo pri riešení osobnostných, vzdelávacích, profesionálnych a sociálnych potrieb detí a žiakov najmä pri riešení otázok výchovy, vzdelávania a profesijnej orientácie mládeže, ako aj v oblasti prevencie problémového a delikventného vývinu žiakov. Je expert na podporu žiakov maturitného ročníka pri rozhodovaní o ďalšom vzdelávaní, zabezpečuje dokumentáciu, prihlášky a kariérne poradenstvo v súvislosti prechodom na vysokú školu alebo do pracovného pomeru. Realizuje v triedach aktivity zamerané na poradenstvo a výber povolania pre žiakov, usmerňuje príslušných triednych učiteľov, navrhuje zmeny v kurikule predmetov a ŠkVP tak, aby v ňom bol čo najlepšie zohľadnený kariérny rozvoj žiakov. Udržuje kontakty s vysokými školami. Pravidelne sa vzdeláva, sleduje trendy, spoznáva žiakov a usmerňuje ich pri výbere povolania.

4. Liečebný pedagóg – jeho úlohou je systematicky sumarizovať činnosť tímu, zvolávať a pripravovať zasadnutia, viesť agendu okolo tímu (zápisnice, všeobecnú kartotéku, záznamy činnosti, webstránku, prezentáciu navonok, listy na súdy, kuratelu),Pripravovať preventívne a podporné programy, podklady k programom a viesť skupinové a podľa potreby individuálne stretnutia študentov. Realizuje skríning, meranie klímy tried, zboru, depistáž, orientačnú diagnostiku. V prípade návrhu na vyšetrenie, posúva vyšetrenie na odborníkov z Centra poradenstva a prevencie Bratislava II( CPP).

5. Poradenské zariadenie – školu má na starosti jeden zamestnanec bežného poradenského zariadenia (CPP). Tento zamestnanec užšie spolupracuje so školou, resp. s odborníkmi v nej a aktívne s ním komunikuje.

6. Pedagogický zamestnanec a triedni učitelia – sú kľúčové vzťahové a zodpovedné osoby vo svojich triedach vo vzťahu k žiakom i k rodičom ako aj k učiteľom, ktorí v danej triede učia. V prípade intervencie podporného tímu bude triedny učiteľ informovaný a zapojený do riešenia situácie. Požiadavka na riešenie problému by mala primárne vychádzať a prechádzať cez triedneho učiteľa. Podporný nezdieľa zistené skutočnosti, v prípade, že ide o dôverné informácie s triednym učiteľom, ale snaží sa odkomunikovať tie informácie, ktorými môže pomôcť triednemu učiteľovi lepšie sa zorientovať v situácii študenta, prípade poradí možnosti ako k študentovi pristupovať.

**Personálne zabezpečenie**

|  |  |
| --- | --- |
| **Mgr. Veronika Štecáková** | **Výchovný poradca** |
| **Koordinátor prevencie drogových a iných závislostí** |
| **Mgr. Katarína Zamborská** | **Liečebný pedagóg** |
| **PaedDr. Marian Tóth** | **Podporný a ochranný orgán podporného tímu** |

**Čl. V**

**Hlavné úlohy podporného tímu**

1. Vyhľadávanie a identifikácia zdrojov a rizík u žiakov (dotazníky, náhodné sledovania a pozorovania v triedach, rozhovory s učiteľmi).

2. Príchod nových žiakov do školy – zabezpečuje komplexný systém prijímania nového žiaka, stretnutie s odbornými zamestnancami, triednym učiteľom. Poskytuje pri vstupe škole správy o zdravotnom stave dieťaťa alebo jeho špeciálnych výchovných potrebách , rodič podpisuje školský poriadok a oboznamuje sa so školským vzdelávacím programom novej školy, podporný tím sleduje adaptačný proces žiaka a a taktiež poskytuje príp. podporu v kolektíve triedy.

3. V záujme odborného rastu a skvalitnenia podporných služieb sa zúčastňovať na odborných podujatiach (tematicky zamerané stretnutia PZ/OZ zastúpených v ŠPT, odborné semináre, školenia, výcviky, kurzy, workshopy a pod.). Dopĺňať a aktualizovať odborné vedomosti v kontexte aktuálnych vedeckých trendov a aplikovať ich vo svojej činnosti. 11. Vytvárať spisovú dokumentáciu žiakov v starostlivosti členov.

4. Všeobecná prevencia - preventívne aktivity s celými triedami (preventívne programy, psychsociálne hry, artefiletika, ranné kruhy, besedy proti na aktuálne témy – šikany, kyberšikany, HIV, drogových závislostí, sebapoškozovania, poruchy príjmu potravy).

5. Zameraná intervencia u detí, rodičov a učiteľov.

6. Koordinácia rozvoja iluzívneho vzdelávania.

7. Poskytovať metodickú podporu pedagogickým zamestnancom školy. Sledovať klímu v pedagogickom kolektíve.

8. Vykonávať orientačnú individuálnu diagnostiku žiakov v rámci odborných profesií zastúpených v ŠPT, v závislosti od individuálnych ťažkostí a špecifických potrieb jednotlivcov. Vykonávať diagnostiku klímy v školských triedach a spolupracovať s pedagogickými zamestnancami na jej optimalizácii.

9. Poskytovať súčinnosť zariadeniam poradenstva a prevencie, s ktorými škola spolupracuje, a ďalším externým subjektom: Centrum poradenstva a prevencie Nevädzová 7 (pri podpore žiakov a ich zákonných zástupcov v oblasti výchovy a vzdelávania.

10. Poskytovať odbornú starostlivosť (poradenstvo, individuálne a skupinové intervencie) nielen žiakom so špeciálnymi výchovno-vzdelávacími potrebami, ktorí školu navštevujú všetkým žiakom školy so zreteľom na ich individuálne výchovno-vzdelávacie potreby a limity. Spolupodieľať sa na vytváraní a aktualizácii individuálnych vzdelávacích programov žiakov.

11. Spolupodieľať sa na vytváraní a aktualizácii školského vzdelávacieho programu, školského poriadku a ich aplikácii v praxi ŠPT.

**Čl. VI**

**Zásady podporného tímu**

1. Rozdelenie úloh – zahŕňa úlohy vyplývajúce z profesie, ale aj prirodzené vlohy a potenciál
každej osobnosti v tíme a vzťahovú väzbu k dieťaťu, rodine, triede, zamestnancovi.

2. Zdieľanie – podporný tím vzájomne zdieľa a prepája sa podľa potreby. Pri emailovej komunikácii alebo stretnutiach prizývať podľa možností triednych učiteľov daného žiaka, resp. člena tímu podľa situácie. Školský zákon, ktorý zdieľanie umožňuje a podporuje, rodiča v § 144 ods. 7d) zaväzuje „informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania“.

3. Postupnosť krokov – podľa možností sa odporúča dodržiavať postupnosť krokov. Čo môže vyriešiť triedny učiteľ, rieši triedny učiteľ ako osoba prvého kontaktu. Rodičia, žiaci a učitelia sú informovaní o tejto postupnosti. Na podporný tím by sa mal obracať najmä triedny učiteľ. Triednych učiteľov v tomto zmysle usmerňuje podporný tím. Ak sa rodič, či žiak obráti na podporný tím mimo triedneho učiteľa, je potrebné aspoň dodatočne ho o tom informovať.

4. Spolupráca – všetci členovia tímu v škole sú skutočne účinní a nápomocní žiakovi. Poskytujú mu spoločnú a jednotnú oporu a bezpečie.

5. Priateľské vzťahy, otvorenosť – rozličné úlohy ľudí v tíme predstavujú rozmanitosť, nie hierarchiu, mocenské boje, súťaživosť, duplikovanie služieb. Základom tímu sú priateľské vzťahy.

7. Kompetencie – komplexnosť a zložitosť sociálnych a psychologických javov si vyžadujú flexibilitu a rešpektovanie rôznych situácií. Akceptuje sa, aby v určitých prípadoch problémy žiaka riešil napr. iba triedny učiteľ, pokiaľ to triedny učiteľ zvláda, a ak má žiak k nemu veľkú dôveru. Je potrebné udržovať profesionalitu a záujmy dieťaťa.

**Čl. VII**

**Najčastejšie typy problémov**

1.Rodina dysfunkčná – potreba užšej spolupráce obce/mesta, polície, ÚPSVaR, poradne.

2. Záškoláctvo – prepojenie na políciu, obec/mesto, kuratelu.

3. Rozvody, striedavá starostlivosť – poskytovanie informácií, posilňovanie zodpovednosti voči
škole a stabilite žiaka.

4. Fajčenie, alkohol, promiskuita – posilniť komunikáciu s rodičmi, externými odborníkmi, prípadne riešiť s políciou.

5. Poruchy správania –, CPP, skúšanie rozličných metód práce so žiakom a rodičmi, prípadne spolupráca polícia .

8. Zdravotné problémy -individuálne nastavenie dochádzky spolu so žiakom a vzťahovou školskou osobou.

**Čl. VIII**

**Forma činnosti člena podporného tímu**

Člen podporného tímu bude činnosť vykonávať mesačne ako prácu presahujúcu rámec jeho pracovných činností vyplývajúcich z dohodnutého druhu práce, podľa plánu činnosti podporného tímu. Za túto prácu mu podľa §20 zákona č. 553/2003 Z.z.. bude poskytnutá odmena.

**Čl. IX**

**Odmeňovanie členov podporného tímu**

Členovia budú odmeňovaní podľa§20 zákona č. 553/2003 Z.z.., kde zamestnávateľ môže zamestnancovi poskytnúť odmenu za vykonanie práce presahujúcej rámec pracovných činností vyplývajúcich z dohodnutého druhu práce. Odmeňovanie bude prebiehať mesačne, podľa rozsahu pracovných činností jednotlivých členov pracovného tímu a odmena bude vyplatená v mzde za daný mesiac na základe podkladu od riaditeľa školy.

**Čl. X**

**Záverečné ustanovenie**

1. Vnútorný školský predpis je záväzný pre každého zamestnanca školy.

2. Vnútorný školský predpis bol prerokovaný a schválený na Pedagogickej rade školy SOA PROFI-KAMO, dňa 28.08.2024

3 Vnútorný školský predpis nadobúda účinnosť dňom: 1.9.2024

V Bratislave

 RNDr. Juraj Rechtorík
riaditeľ